উল্লেখ্য, শনিবার কর্ণাটকের সরকারের ভাগ্য নির্ধারণ নিয়ে টানটান উত্তেজনার মধ্যেই ইয়েদুরাপ্পা সরকারের পতন ঘটে। আস্থা ভোটের আগেই ইস্তফা দিয়ে দেন মুখ্যমন্ত্রী ইয়েদুরাপ্পা। তারপরই নতুন সরকার গড়ার তোড়জোড় শুরু হয়। আগেই কুমারস্বামী রাজ্যপালের কাছে কংগ্রেসের সমর্থনের সরকার গড়ার আর্জি জানিয়ে আবেদন করেছিলেন। এদিন সেই দাবি নিয়েই তিনি রাজ্যপালের কাছে যান। সোমবার তাঁর শপথগ্রহণ অনুষ্ঠান। এখন এই শপথগ্রহণ অনুষ্ঠান থেকে ভবিষ্যৎ রাজনীতির কোনদিকে অগ্রসর হয়, সেদিকের দৃষ্টি রাজনৈতিক মহলের।